ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 5/1997
z 25. septembra 1997,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993

Čl. I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993, sa mení a dopĺňa takto:
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994 sa mení v mestskej časti Bratislava-Staré Mesto v zóne Chalupkova podľa tabuľky zmien v návrhu funkčných systémov takto:
v  lokalite č. 1 - blok A
-	z funkcie technická vybavenosť na funkciu občianska vybavenosť
v lokalite č. 2 - bloky B1, C1, C2, D, E, F
-	z funkcie funkčný profil s prevládajúcou funkciou občianska vybavenosť na funkciu občianska vybavenosť
v lokalite č. 3 - blok B2
-	z funkcie funkčný profil s prevládajúcou funkciou občianska vybavenosť na funkciu technická vybavenosť.
(2) Predmetom zmeny podľa odseku 1 je územie v katastrálnom území Staré Mesto v rozsahu podľa zakreslenia v grafickej prílohe tohto nariadenia.

Čl. II
Záväzné regulatívy funkčného a priestorového usporiadania územia, potrebné na spracovanie podkladu pre územné konanie, sú formulované v Urbanisticko - architektonickej štúdii zóny Chalupkova1) ako záväzne prehlbujúce vyšší stupeň územnoplánovacej dokumentácie, v tejto štruktúre:
a)	neprípustné funkcie stanovené vo výkrese č. 1 tejto štúdie,
b)	podmienky realizácie stanovené vo výkrese č. 1 tejto štúdie,
c)	vymedzenie blokov a uličných priestorov podľa výkresu č. 2 tejto štúdie,
d)	stanovenie uličnej a stavebnej čiary podľa výkresu č. 2 tejto štúdie.

Čl. III
Zmeny a doplnky Aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Staré Mesto podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Staré Mesto, na Krajskom úrade Bratislava a na Okresnom úrade Bratislava I.

Čl. IV
Toto všeobecne záväzné nariadenie nadobúda účinnosť 1. novembra 1997.

Peter Kresánek v. r.
primátor